pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 1 สิงหาคม 2564​ พบพนักงานติดเชื้อไวรัส COVID-19 จำนวน 13 ราย
วันอาทิตย์ที่ 1 สิงหาคม 2564
ประกาศ ขสมก. ประจําวันที่ 1 สิงหาคม 2564​ พบพนักงานติดเชื้อไวรัส COVID-19 จํานวน 13 ราย
ประกาศ ขสมก. ประจําวันที่ 1 สิงหาคม 2564​ พบพนักงานติดเชื้อไวรัส COVID-19 จํานวน 13 ราย
1) พนักงานขับรถโดยสารปรับอากาศ สาย 204 เพศหญิง อายุ 54 ปี
2) พนักงานขับรถโดยสารธรรมดา สาย 59 เพศชาย อายุ 60 ปี (ปัจจุบันปฏิบัติหน้าที่เติมก๊าซ CNG รถโดยสาร ณ อู่รังสิต เขตการเดินรถที่ 1)
3) นายท่าปล่อยรถโดยสาร สาย 180 อู่ใต้ทางด่วนสาธุประดิษฐ์ เพศชาย อายุ 49 ปี
4) พนักงานขับรถโดยสารธรรมดา สาย 12 เพศชาย อายุ 24 ปี
5) นายท่าปล่อยรถโดยสาร สาย 180 อู่ใต้ทางด่วนสาธุประดิษฐ์ เพศชาย อายุ 57 ปี
6) พนักงานขับรถโดยสารปรับอากาศ สาย 141 เพศชาย อายุ 46 ปี (คนที่ 1)
7) พนักงานขับรถโดยสารปรับอากาศ สาย 141 เพศชาย อายุ 46 ปี (คนที่ 2)
8) พนักงานเก็บค่าโดยสารรถธรรมดา สาย 47 เพศชาย อายุ 27 ปี
9) พนักงานขับรถโดยสารปรับอากาศ สาย 140 เพศชาย อายุ 56 ปี
10) พนักงานเก็บค่าโดยสารถปรับอากาศ สาย 8 เพศชาย อายุ 56 ปี
11) พนักงานขับรถโดยสารธรรมดา สาย 67 เพศชาย อายุ 59 ปี (ปัจจุบันปฏิบัติหน้าที่นายท่าปล่อยรถโดยสาร สาย 67, 519 ณ อู่ใต้ทางด่วนสาธุประดิษฐ์)
12) พนักงานขับรถโดยสารธรรมดา สาย 62 เพศชาย อายุ 27 ปี
13) เจ้าหน้าที่การเงินและบัญชี ระดับ 3 กลุ่มงานบัญชีและการเงิน อู่บางเขน เขตการเดินรถที่ 1 เพศหญิง อายุ 47 ปี
รัฐบาลไทย-ข่าวทำเนียบรัฐบาล-ความคืบหน้าการใช้จ่ายมาตรการลดภาระค่าครองชีพและฟื้นฟูเศรษฐกิจจากผลกระทบ COVID-19
วันศุกร์ที่ 9 กรกฎาคม 2564
ความคืบหน้าการใช้จ่ายมาตรการลดภาระค่าครองชีพและฟื้นฟูเศรษฐกิจจากผลกระทบ COVID-19
มาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 ได้เปิดให้ประชาชนใช้จ่ายวันแรกเมื่อวันที่ 1 กรกฎาคม 2564 โดยข้อมูล ณ วันที่ 8 กรกฎาคม 2564 มีผู้ใช้สิทธิทุกโครงการสะสมรวมกว่า 29.2 ล้านราย และมียอดใช้จ่ายสะสมรวมทั้งหมด 16,447.5 ล้านบาท
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า มาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 ซึ่งประกอบด้วย โครงการคนละครึ่ง ระยะที่ 3 โครงการยิ่งใช้ยิ่งได้ โครงการเพิ่มกําลังซื้อให้แก่ผู้มีบัตรสวัสดิการแห่งรัฐระยะที่ 3 และโครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ได้เปิดให้ประชาชนใช้จ่ายวันแรกเมื่อวันที่ 1 กรกฎาคม 2564 โดยข้อมูล ณ วันที่ 8 กรกฎาคม 2564 มีผู้ใช้สิทธิทุกโครงการสะสมรวมกว่า 29.2 ล้านราย และมียอดใช้จ่ายสะสมรวมทั้งหมด 16,447.5 ล้านบาท โดยสรุปผลการใช้จ่ายได้ ดังนี้
1. โครงการคนละครึ่ง ระยะที่ 3 มีผู้ใช้สิทธิสะสมจํานวน 17.5 ล้านราย โดยมียอดการใช้จ่ายสะสมรวม 13,962.5 ล้านบาท แบ่งเป็นเงินที่ประชาชนจ่ายสะสม 7,050.5 ล้านบาท และรัฐร่วมจ่ายสะสม 6,912 ล้านบาท
2. โครงการยิ่งใช้ยิ่งได้ มีผู้ใช้สิทธิสะสมจํานวน 32,689 ราย โดยเป็นยอดการใช้จ่ายสะสมรวม 176.3 ล้านบาท
3. โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 3 มีผู้ใช้สิทธิสะสมจํานวน 11.2 ล้านราย มียอดการใช้จ่ายรวม 2,211.6 ล้านบาท
4. โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ มีผู้ใช้สิทธิสะสมจํานวน 496,929 ราย มียอดการใช้จ่ายสะสมรวม 97.1 ล้านบาท
โฆษกกระทรวงการคลังได้ให้ข้อมูลเพิ่มเติมว่า ในส่วนของข้อเสนอการปรับปรุงรายละเอียดโครงการยิ่งใช้ยิ่งได้ ทั้งการขยายระยะเวลาการใช้จ่ายของประชาชนที่จะได้รับ e - Voucher จากเดิมที่สิ้นสุดวันที่ 30 กันยายน 2564 เป็นสิ้นสุดวันที่ 30 พฤศจิกายน 2564 และการเพิ่มวงเงินใช้จ่ายที่จะนํามาคํานวณสิทธิ e-Voucher ต่อวัน    เป็น 10,000 บาทต่อวันต่อคน ซึ่งเดิมคาดว่าจะเริ่มต้นได้ตั้งแต่วันที่ 15 กรกฎาคม 2564 จะเลื่อนออกไปก่อน โดยกระทรวงการคลังจะแจ้งให้ทราบต่อไปหลังจากคณะรัฐมนตรีให้ความเห็นชอบการปรับปรุงดังกล่าวแล้ว
ทั้งนี้ ประชาชนสามารถใช้จ่ายในโครงการต่าง ๆ ได้จนถึงวันที่ 31 ธันวาคม 2564 โดยสามารถตรวจสอบร้านค้าที่เข้าร่วมแต่ละโครงการได้ที่ www.คนละครึ่ง.com หรือ www.ยิ่งใช้ยิ่งได้.com
สํานักงานเศรษฐกิจการคลัง โทร. 02 273 9020 ต่อ 3503 3516 3506 3502 3536 3515 (วันและเวลาราชการ)
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-รัฐบาลทำตามสัญญา มอบความสุข ถ่ายทอดสดบอลยูโรให้คนไทยชมฟรีครบทุกคู่
วันจันทร์ที่ 12 กรกฎาคม 2564
รัฐบาลทําตามสัญญา มอบความสุข ถ่ายทอดสดบอลยูโรให้คนไทยชมฟรีครบทุกคู่
รัฐบาลทําตามสัญญา มอบความสุข ถ่ายทอดสดบอลยูโรให้คนไทยชมฟรีครบทุกคู่
นายอนุชานาคาศัยรัฐมนตรีประจําสํานักนายกรัฐมนตรีเปิดเผยในรายการสดวิเคราะห์การแข่งขันฟุตบอลแห่งชาติยุโรป2020หรือยูโร2020รอบชิงชนะเลิศเมื่อคืนที่ผ่านมาว่าตามที่รัฐบาลโดยพลเอกประยุทธ์จันทร์โอชานายกรัฐมนตรีได้ดําริให้ดําเนินการประสานนําการแข่งขันฟุตบอลยูแห่งชาติยุโรป2020หรือยูโร2020มาถ่ายทอดสดให้ประชาชนคนไทยได้ชมฟรีทุกคู่ตั้งแต่ช่วงพิธีเปิดตลอดจนจบการแข่งขันนัดชิงชนะเลิศระหว่างวันที่11มิถุนายน– 11กรกฎาคม2564นั้นตนได้รับคําแนะนําและความร่วมมือและจากหลายฝ่ายอาทินายวิษณุเครืองามรองนายกรัฐมนตรีนายสุพัฒนพงศ์พันธ์มีเชาว์รองนายกรัฐมนตรีและรัฐมนตรีว่าการกระทรวงพลังงานนายอาคมเติมพิทยาไพสิฐรัฐมนตรีว่าการกระทรวงการคลังนายสุริยะจึงรุ่งเรืองกิจรัฐมนตรีว่าการกระทรวงอุตสาหกรรมนายสมศักดิ์เทพสุทินรัฐมนตรีว่าการกระทรวงยุติธรรมโดยได้รับความอนุเคราะห์จากนายโกมลจึงรุ่งเรืองกิจประธานบริหารบริษัทซัมสิทฟุตแวร์จํากัดเจ้าของผลิตภัณฑ์แอโรซอฟต์เป็นผู้สนับสนุนหลักในการจัดซื้อลิขสิทธิ์การถ่ายทอดสดครั้งนี้
สําหรับการถ่ายทอดสดได้รับความร่วมมือจากNBTโดยกรมประชาสัมพันธ์และผู้ร่วมถ่ายทอดในคู่ที่มีการเตะในเวลาเดียวกันคือสถานีวิทยุโทรทัศน์ไทยทีวีสีช่อง3HDสถานีโทรทัศน์PPTVและ บริษัททรูคอร์ปอเรชั่นจํากัด(มหาชน)ทําให้คนไทยได้ดูการแข่งขันทุกนัดอย่างจุใจไม่มีตกหล่นรวมทั้งสิ้น51นัด
รัฐมนตรีประจําสํานักนายกรัฐมนตรีกล่าวเพิ่มเติมว่าการนํากีฬาที่คนทั่วโลกรวมทั้งคนไทยชื่นชอบมาออกอากาศให้ประชาชนคนไทยได้ชมฟรีเป็นสิ่งที่รัฐบาลส่งมอบความสุขให้ประชาชนในช่วงที่ประเทศประสบความทุกข์ยากจากสถานการณ์แพร่ระบาดเชื้อไวรัสโควิด-19ซึ่งหวังว่าจะมีส่วนช่วยสร้างความสุขให้แฟนกีฬาและเป็นแรงบันดาลใจให้เกิดการพัฒนาฟุตบอลไทยสู่สากลขณะเดียวกันยังมีอีกหนึ่งการแข่งขันระดับโลกที่ทุกคนรอคอยคือการแข่งขันโอลิมปิกเกมส์ครั้งที่32หรือโตเกียว2020ที่มีนักกีฬาของไทยเข้าร่วมการแข่งขัน42คนจึงขอเชิญชวนประชาชนคนไทยร่วมเป็นแรงใจเชียร์นักกีฬาไทยและติดตามการถ่ายทอดสดระหว่างวันที่22กรกฎาคม– 8สิงหาคม2564ซึ่งจะมีการถ่ายทอดสดผ่านทางNBTเช่นเดียวกัน
ขณะที่ผลการแข่งขันนัดชิงชนะเลิศฟุตบอลยูโร2020เป็นการพบกันระหว่างอิตาลี-อังกฤษซึ่งNBTมีการถ่ายทอดบรรยากาศสดจากสนามเวมบลีย์สเตเดียมกรุงลอนดอนประเทศอังกฤษผลปรากฎว่าการแข่งขันครบ90 นาทีทั้งคู่เสมอกัน1-1และช่วงเวลาก็ไม่สามารถทําประตูได้จึงต้องดวลจุดโทษซึ่งอิตาลีทําประตูได้มากกว่าจึงสามารถเอาชนะไป3-2ปิดฉากการแข่งขันฟุตบอลยูโร2020ไปอย่างสวยงาม
.............
รัฐบาลไทย-ข่าวทำเนียบรัฐบาล-สธ.ขอแสดงความยินดีกับนายกสมาคมแม่บ้าน สธ. ได้รับคัดเลือก “สตรีไทยดีเด่น สาขาองค์กร ประจำปี 2565”
วันพุธที่ 3 สิงหาคม 2565
สธ.ขอแสดงความยินดีกับนายกสมาคมแม่บ้าน สธ. ได้รับคัดเลือก “สตรีไทยดีเด่น สาขาองค์กร ประจําปี 2565”
กระทรวงสาธารณสุข ขอแสดงความยินดีกับนายกสมาคมแม่บ้านสาธารณสุข ได้รับคัดเลือก “สตรีไทยดีเด่น สาขาองค์กร” ในวันสตรีไทย ประจําปี 2565
กระทรวงสาธารณสุข ขอแสดงความยินดีกับนายกสมาคมแม่บ้านสาธารณสุข ได้รับคัดเลือก “สตรีไทยดีเด่น สาขาองค์กร” ในวันสตรีไทย ประจําปี2565 ซึ่งมีผลงานเป็นที่ประจักษ์แก่สังคม มุ่งมั่น ส่งเสริมสนับสนุนนโยบายของกระทรวงสาธารณสุขในการพัฒนาศักยภาพเครือข่ายผู้สูงอายุในชุมชนให้มีส่วนร่วมด้านการดูแลหญิงตั้งครรภ์ และส่งเสริมพัฒนาเด็กเล็กในชุมชนให้มีพัฒนาการสมวัยด้านกาย จิต สังคม อย่างเหมาะสม รวมทั้งส่งเสริมสนับสนุนให้สมาชิกสมาคมแม่บ้านสาธารณสุขทั่วประเทศรณรงค์ให้ประชาชนเข้ารับการฉีดวัคซีนป้องกันโรคโควิด 19
กระทรวงสาธารณสุข ขอแสดงความยินดีกับนางรัจริน วงศ์รจิต นายกสมาคมแม่บ้านสาธารณสุข ที่เข้ารับพระราชทานเกียรติบัตร โดยได้รับคัดเลือกเป็น “สตรีไทยดีเด่น สาขาองค์กร ประจําปี2565” จากสมเด็จพระนางเจ้าฯพระบรมราชินี เนื่องในวันสตรีไทย ประจําปี 2565 ภายใต้ชื่องาน “พระบารมีส่องหล้า ต่อยอดการพัฒนาสตรีไทย” เมื่อวันที่ 1 สิงหาคม 2565 จัดโดยสมาคมสภาสตรีแห่งชาติในพระบรมราชินูปถัมถ์ ร่วมกับกระทรวงมหาดไทย กระทรวงการพัฒนาสังคมและความมั่นคงของมนุษย์ และองค์กรสมาชิกหน่วยงานต่าง ๆ เพื่อเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนี พันปีหลวง เนื่องในโอกาสที่ทรงเจริญพระชนมพรรษา 90 พรรษา ณ ทรู ไอคอน ฮอล์ ชั้น 7 ศูนย์การค้าไอคอนสยาม เขตคลองสาน กรุงเทพมหานคร
ทั้งนี้ นายกสมาคมแม่บ้านสาธารณสุข ได้ร่วมสนับสนุนนโยบายของกระทรวงสาธารณสุขมาอย่างต่อเนื่องทั้งช่วงในสถานการณ์โรคโควิด 19 และในสถานการณ์ปกติ ได้ร่วมสนับสนุนให้สมาชิกสมาคมแม่บ้านสาธารณสุขทั่วประเทศรณรงค์ให้ประชาชนเข้ารับการฉีดวัคซีนป้องกันโรคโควิด 19 มีการจัดระบบการช่วยเหลือดูแลประชาชนในกลุ่มเปราะบาง ได้แก่ กลุ่มเด็ก ผู้สูงอายุผู้พิการ โดยเป็นผู้ประสานหน่วยงานที่เกี่ยวข้องเข้าให้การช่วยเหลือ และลงเยี่ยมบ้านอย่างต่อเนื่อง สนับสนุนโครงการใครติดยายกมือขึ้น และล่าสุดได้จัดให้มีการพัฒนาศักยภาพของสมาชิกสมาคมแม่บ้านสาธารณสุข จัดประชุมเชิงปฏิบัติการถ่ายทอดความรู้สู่เครือข่ายแม่บ้านสาธารณสุข ในโครงการการพัฒนาเครือข่ายสุขภาพและผู้สูงอายุในชุมชน เพื่อส่งเสริมการดูแลหญิงตั้งครรภ์และพัฒนาการเด็กไทยปี 2565 โดยสร้างเครือข่ายผู้สูงอายุในชุมชนให้มีส่วนร่วมด้านการดูแลหญิงตั้งครรภ์ และส่งเสริมพัฒนาเด็กเล็กในชุมชนให้มีพัฒนาการสมวัยด้านกาย จิต สังคม อย่างเหมาะสม
************************************ 2 สิงหาคม 2565
รัฐบาลไทย-ข่าวทำเนียบรัฐบาล-"อนุทิน" แจงเตรียมออก พ.ร.ก.จำกัดความรับผิดฯ สร้างความมั่นใจผู้ปฏิบัติงานโควิดไม่ถูกฟ้องร้อง
วันจันทร์ที่ 9 สิงหาคม 2564
"อนุทิน" แจงเตรียมออก พ.ร.ก.จํากัดความรับผิดฯ สร้างความมั่นใจผู้ปฏิบัติงานโควิดไม่ถูกฟ้องร้อง
รองนายกรัฐมนตรีและรัฐมนตรีว่าการกระทรวงสาธารณสุขแจงเตรียมออก พ.ร.ก.จํากัดความรับผิดบุคลากรสาธารณสุขในการรักษาผู้ป่วยโควิด 19 เพื่อสร้างความมั่นใจแก่บุคลากรทางการแพทย์และผู้ปฏิบัติงานที่เกี่ยวข้องกับการบริหารจัดการโควิด 19
รองนายกรัฐมนตรีและรัฐมนตรีว่าการกระทรวงสาธารณสุขแจงเตรียมออก พ.ร.ก.จํากัดความรับผิดบุคลากรสาธารณสุขในการรักษาผู้ป่วยโควิด 19 เพื่อสร้างความมั่นใจแก่บุคลากรทางการแพทย์และผู้ปฏิบัติงานที่เกี่ยวข้องกับการบริหารจัดการโควิด 19 ภายใต้สถานการณ์แพร่ระบาดและมีทรัพยากรจํากัด ให้ได้รับการดูแล ปฏิบัติงานได้เต็มที่ ไม่ต้องกังวลถูกฟ้องร้อง
วันนี้ (9 สิงหาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ถึงกรณีการวิพากษ์วิจารณ์การเตรียมออก พ.ร.ก.จํากัดความรับผิดสําหรับบุคลากรสาธารณสุขในการรักษาผู้ป่วยโรคติดเชื้อไวรัสโคโรนา 2019 เป็นการนิรโทษกรรมแบบเหมาเข่งให้คณะบุคคลที่เกี่ยวข้องกับการจัดหาและบริหารวัคซีนโควิด 19 ว่า ปัจจุบันสถานการณ์การแพร่ระบาดของโรคโควิด 19มีความรุนแรงและแพร่ระบาดอย่างรวดเร็วทั่วประเทศและทั่วโลก มีผู้ติดเชื้อจํานวนมากขึ้น ส่งผลต่อการให้บริการด้านการแพทย์และสาธารณสุขของประเทศ ในการดูแลผู้ป่วยภายใต้ทรัพยากรที่มีอย่างจํากัด ทั้งคน งบประมาณ ยาและเวชภัณฑ์ รวมถึงการบริหารจัดการ การจัดซื้อจัดหายา เวชภัณฑ์ อุปกรณ์ทางการแพทย์ เครื่องมือแพทย์และวัคซีนเพื่อสร้างเสริมภูมิคุ้มกันโรค ซึ่งสภาพความเป็นจริงมีข้อจํากัดและเงื่อนไขต่างๆ ส่งผลให้ไม่เป็นไปตามที่วางแผนไว้ เนื่องจากปัจจัยในการผลิตวัคซีนและเงื่อนไขในขณะการเจรจาในขณะนั้น
นายอนุทินกล่าวต่อว่า กฎหมายดังกล่าวมีเจตนารมณ์ที่จะให้ผู้รับผิดชอบเรื่องการบริหารจัดการ การจัดบริการทางแพทย์ และผู้ที่เกี่ยวข้องกับงานโควิด 19 ทั้งหมด ได้ปฏิบัติงานอย่างเต็มที่ในภาวะวิกฤตด้านสาธารณสุขของประเทศ โดยไม่ต้องกังวลกับความรับผิดต่างๆ ที่เกิดขึ้นโดยเจตนาดีของผู้ปฏิบัติงาน หากเป็นการกระทําโดยสุจริต ไม่ประมาทเลินเล่ออย่างร้ายแรง หรือการเลือกปฏิบัติอย่างไม่เป็นธรรม บุคลากรดังกล่าวก็ไม่ต้องรับผิด รวมถึงหากผู้ที่ได้รับมอบหมายในการเจรจาหรือจัดหาวัคซีน มีเจตนาสุจริต การตัดสินใจดําเนินการเป็นไปตามหลักวิชาการที่สนับสนุนในขณะนั้น กฎหมายนี้จึงเห็นควรให้ความคุ้มครองบุคคลหรือคณะบุคคลเหล่านั้นด้วย ซึ่งเป็นขวัญกําลังใจให้ผู้ปฏิบัติหน้าที่เกี่ยวกับโรคโควิด 19 ทั้งนี้ ร่างกฎหมายดังกล่าวอยู่ในขั้นตอนที่เตรียมรับฟังความคิดเห็นจากผู้มีส่วนเกี่ยวข้องต่างๆ ยังไม่ได้มีการเสนอต่อหน่วยงานที่เกี่ยวข้องแต่อย่างใด
“ร่างกฎหมายนี้เป็นการให้ความมั่นใจกับผู้ปฏิบัติหน้าที่เกี่ยวกับโรคโควิด 19 ให้คลายความกังวล เช่นการวินิจฉัยโรคและรักษาพยาบาล ก็ต้องทําความมั่นใจว่าเขาจะได้รับความเป็นธรรม โดยเฉพาะเรื่องของการฟ้องร้อง หากทําโดยเจตนาสุจริต ศาลก็ไม่เคยลงโทษ เราไม่ต้องการให้บรรดาแพทย์ พยาบาล มีความวิตกกังวลหากถูกฟ้องร้อง แม้จะมั่นใจว่าชนะก็ยังมีความวิตกกังวลระดับหนึ่ง เราต้องการให้แพทย์ พยาบาล มีขวัญกําลังใจเต็มที่จะได้ทุ่มเทในการรักษาพยาบาล วัคซีนก็ต้องจัดหาเข็มสาม เพื่อความปลอดภัยในการไปรักษาคนไข้ มีความกังวลให้น้อยที่สุด สุดท้ายประชาชน คนไข้ก็ได้ประโยชน์” นายอนุทินกล่าว
******************************************9 สิงหาคม 2564
รัฐบาลไทย-ข่าวทำเนียบรัฐบาล-ปลัด สธ. ประชุมติดตามสถานการณ์โควิด 19 กำชับเฝ้าระวังโอไมครอน พร้อมสื่อสารให้ประชาชนทราบข้อมูลต่อเนื่อง
วันอาทิตย์ที่ 28 พฤศจิกายน 2564
ปลัด สธ. ประชุมติดตามสถานการณ์โควิด 19 กําชับเฝ้าระวังโอไมครอน พร้อมสื่อสารให้ประชาชนทราบข้อมูลต่อเนื่อง
ปลัดกระทรวงสาธารณสุข ประชุม EOC ติดตามสถานการณ์โรคโควิด 19 กําชับกรมวิทยาศาสตร์การแพทย์และกรมควบคุมโรคติดตามเฝ้าระวังสายพันธุ์โอไมครอนใกล้ชิด พร้อมสื่อสารถึงประชาชนอย่างต่อเนื่อง เพื่อลดความวิตกกังวล
ปลัดกระทรวงสาธารณสุข ประชุมEOC ติดตามสถานการณ์โรคโควิด 19 กําชับกรมวิทยาศาสตร์การแพทย์และกรมควบคุมโรคติดตามเฝ้าระวังสายพันธุ์โอไมครอนใกล้ชิด พร้อมสื่อสารถึงประชาชนอย่างต่อเนื่อง เพื่อลดความวิตกกังวล ให้ทุกจังหวัดกํากับติดตามมาตรการ VUCA ขอความร่วมมือประชาชนเข้มมาตรการ UP
วันนี้ (28 พฤศจิกายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ประชุมศูนย์ปฏิบัติการฉุกเฉินด้านการแพทย์และสาธารณสุข กรณีโรคโควิด-19 (EOC) ติดตามสถานการณ์การแพร่ระบาดในประเทศ และข้อมูลการกลายพันธุ์ของสายพันธุ์โอไมครอนในทวีปแอฟริกาโดยสั่งการให้กรมวิทยาศาสตร์การแพทย์ และกรมควบคุมโรค ติดตามเฝ้าระวังอย่างใกล้ชิด พร้อมทั้งสื่อสารข้อมูลให้ประชาชนรับทราบอย่างต่อเนื่อง เพื่อลดความวิตกกังวลและสร้างความมั่นใจให้กับประชาชน
นายแพทย์เกียรติภูมิกล่าวว่า ในการรับมือกับโรคโควิด 19 ได้กําชับให้ทุกจังหวัดกํากับติดตามมาตรการVUCA คือ การฉีดวัคซีน การป้องกันตนเองขั้นสูงสุด การทําพื้นที่ปลอดภัยจากโควิดและการตรวจคัดกรองด้วย ATK โดยเน้นเฝ้าระวังตรวจจับการระบาดในชุมชน/ชุมชนที่มีแรงงานต่างด้าว เร่งฉีดวัคซีนกลุ่ม 608 ให้ครอบคลุมเพิ่มขึ้น ทั้งในโรงพยาบาล เช่น คลินิกโรคเรื้อรัง,คลินิกฝากครรภ์ และนอกโรงพยาบาล เช่น ศูนย์ดูแลผู้สูงวัย-กลุ่มเปราะบาง จุดลงทะเบียนแรงงานต่างด้าว หน่วยงานภาครัฐและเอกชน รวมทั้งในชุมชน และสื่อสารให้ประชาชนใช้มาตรการป้องกันตนเองสูงสุด (Universal Prevention) ทุกที่ ทุกเวลา
“ขณะนี้ยังไม่พบสายพันธุ์โอไมครอนในไทย และเราได้ปรับมาตรการคัดกรองป้องกันให้รัดกุมยิ่งขึ้น จึงขอให้ประชาชนคลายความกังวล และติดตามข้อมูลข่าวสารจากรัฐบาล ผู้เชี่ยวชาญจากราชวิทยาลัยทางการแพทย์และกระทรวงสาธารณสุข ทั้งนี้ มาตรการUniversal Prevention ยังเป็นสิ่งสําคัญที่ช่วยป้องกันโควิด 19 ได้ทุกสายพันธุ์ขอให้ประชาชนปฏิบัติเป็นปกติวิสัย ในระยะนี้ควรหลีกเลี่ยงการรับประทานอาหารร่วมกัน สวมหน้ากากตลอดเวลา เว้นระยะห่าง ลดการสัมผัสกัน ถ้าป่วยมีอาการทางเดินหายใจ หรือมีความเสี่ยงสงสัยติดเชื้อให้ตรวจด้วยATK หรือไปตรวจที่สถานพยาบาล” นายแพทย์เกียรติภูมิกล่าว
สําหรับจํานวนผู้เดินทางเข้าไทยทางอากาศ ตั้งแต่วันที่ 1-27 พฤศจิกายน 2564 มีจํานวนทั้งสิ้น 116,323 รายพบติดเชื้อ 149 ราย คิดเป็น 0.13% เฉพาะวานนี้ (27 พฤศจิกายน) เดินทางเข้ามา 6,115 ราย พบผู้ติดเชื้อ 5 รายทั้งนี้ ผู้ติดเชื้อทุกรายถูกส่งเข้าระบบการรักษาพยาบาลและส่งตรวจหาสายพันธุ์เพื่อการเฝ้าระวัง โดย 10 ประเทศที่มีผู้เดินทางเข้ามามากที่สุดคือUSA เยอรมันนี เนเธอร์แลนด์ สหราชอาณาจักร ญี่ปุ่น รัสเซีย เกาหลีใต้ ฝรั่งเศส UAE และสิงคโปร์
****************************** 28 พฤศจิกายน 2564
รัฐบาลไทย-ข่าวทำเนียบรัฐบาล-PM orders concerned agencies to provide full and equitable assistance to Russian and Ukrainian tourists
วันจันทร์ที่ 21 มีนาคม 2565
PM orders concerned agencies to provide full and equitable assistance to Russian and Ukrainian tourists
PM orders concerned agencies to provide full and equitable assistance to Russian and Ukrainian tourists
March 18, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-chahas closely followed up on the assistance offerred to Russian and Ukrainian tourists in Thailand who have been affected by the ongoing dispute between the two countries. Ministry of Tourism and Sports has estimated that approx. 8,000 tourists (7,000 Russians and 1,000 Ukrainians) have been stranded in Thailand, most of whom are in Phuket and Surat Thani provinces. Assistance includes provision of alternate methods of payment, shelters during their wait for a repatriation flight, and Hotline interpreters, among others.
According to the Government Spokesperson, most of the tourists have sought help on the extension of stay in Thailand, on which the Immigration Office has closely coordinated with the Russian Embassy in Thailand. Tourists may opt for the 3rdairline to travel back home, such asQatar AirwaysorTurkish Airlines, in the wake of the cancellation of flights scheduled with Russian airlines. Ministry of Tourism and Sports are also providing shelters, food, and other needed assistance to Russian and Ukrainian tourists.
With regard to the payment problem, Ministry of Finance and the Bank of Thailand have carried out publicity to inform the affected tourists of alternate money transfer systems, such asTransferWise, Western Union, andMoneyGram, which are available for service at both commercial banks (Siam Commercial Bank, KBANK, and Government’s Savings Bank) and non-banks (Central, Thai Post, and Sawasdee shop). The tourists will be made aware of other money sending systems through 3 channels: 1) commercial banks, 2) Tourism Authority of Thailand, through tourism business networks, and 3)Phuket Tourist Association and the Thai Hotel Association Southern Chapter.
The Prime Minister assigned Ministry of Tourism and Sports as core agency to integrate cooperation with other concerned agencies in a bid to provide comprehensive and equitable help to both Russian and Ukrainian tourists. The Embassy of Russia and the Embassy of Ukraine to Thailand have closely been liaised by concerned agencies. The Prime Minister has regularly been updated on the situation and operations. He affirmed Thailand’s full assistance to tourists of all nationalities as the country is friend, not foe, to all sides. The Thai Government has placed priority on the humanitarian assistance to both Russians and Ukrainians in Thailand. Tourists may rest assured that the Thai Government would take good care of and help them to the best of its ability.
รัฐบาลไทย-ข่าวทำเนียบรัฐบาล-ครม.อนุมัติ 7,660 ลบ. โครงการประกันรายได้เกษตรกรชาวสวนปาล์มน้ำมันปี 64–65
วันอังคารที่ 22 กุมภาพันธ์ 2565
ครม.อนุมัติ 7,660 ลบ. โครงการประกันรายได้เกษตรกรชาวสวนปาล์มน้ํามันปี 64–65
ครม.อนุมัติ 7,660 ลบ. โครงการประกันรายได้เกษตรกรชาวสวนปาล์มน้ํามันปี 64–65
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 22 กุมภาพันธ์ 2565 ว่า ครม.อนุมัติโครงการประกันรายได้เกษตรกรชาวสวนปาล์มน้ํามันปี 64–65 วงเงิน 7,660 ล้านบาท ตามที่กระทรวงพาณิชย์เสนอ เพื่อสร้างความมั่นคงทางรายได้ในช่วงที่ราคาผลผลิตตกต่ําแก่เกษตรกรผู้ปลูกปาล์มน้ํามันทั่วประเทศประมาณ 3.8 แสนราย โดยยังคงหลักการเดิมเช่นเดียวกับในครั้งที่ผ่านมา คือ กําหนดราคาประกันของปาล์มทะลาย (อัตราน้ํามันร้อยละ 18) กิโลกรัมละ 4 บาท ให้ความช่วยเหลือครัวเรือนละไม่เกิน 25 ไร่ โดยเป็นเกษตรกรผู้ปลูกปาล์มน้ํามันที่ขึ้นทะเบียนเกษตรกรไว้กับกรมส่งเสริมการเกษตรและต้องเป็นพื้นที่ปลูกต้นปาล์มอายุ 3 ปีขึ้นไปที่ให้ผลผลิตแล้ว ส่วนระยะเวลาการจ่ายเงินประกันรายได้จะเริ่มตั้งแต่เดือนกันยายน 2564 – สิงหาคม 2565
ที่ผ่านมาโครงการประกันรายได้เกษตรกรชาวสวนปาล์มน้ํามันปี 64 รัฐบาลไม่มีการจ่ายเงินชดเชยส่วนต่างตลอดทั้งโครงการ เนื่องจากความต้องการใช้น้ํามันปาล์มในการบริโภคและพลังงานทดแทนเพิ่มขึ้น ส่งผลให้ปาล์มทะลายมีราคาเฉลี่ยทั้งปี 64 อยู่ที่ประมาณ 6.9 บาทต่อกิโลกรัม ซึ่งสูงกว่าราคาประกันรายได้ที่กําหนดไว้ 4 บาทต่อกิโลกรัม ตลอดทั้งปี
-----------------------
รัฐบาลไทย-ข่าวทำเนียบรัฐบาล-สรรพากรชี้แจงประเด็นเรื่องการถูกเรียกเก็บภาษีย้อนหลังของผู้ค้าขาย
วันจันทร์ที่ 30 สิงหาคม 2564
สรรพากรชี้แจงประเด็นเรื่องการถูกเรียกเก็บภาษีย้อนหลังของผู้ค้าขาย
ตามที่มีข่าวในสื่อออนไลน์ระบุมีข้อกังวลเรื่องภาษีของผู้ค้าขาย เนื่องจากกรมสรรพากรส่งแบบประเมินภาษีปี ๒๕๖๓ ให้พ่อค้าแม่ค้าที่เข้าร่วมโครงการของรัฐบาล แต่ได้รับในปี ๒๕๖๔ ทําให้เข้าใจผิดว่าถูกเรียกเก็บภาษีย้อนหลัง
ตามที่มีข่าวในสื่อออนไลน์ว่านายสรวุฒิ เนื่องจํานงค์ ส.ส.ชลบุรี พรรคพลังประชารัฐ ระบุมีข้อกังวลเรื่องภาษีของผู้ค้าขาย เนื่องจากกรมสรรพากรส่งแบบประเมินภาษีปี ๒๕๖๓ ให้พ่อค้าแม่ค้าที่เข้าร่วมโครงการของรัฐบาล เช่น “คนละครึ่ง” แต่ได้รับในปี ๒๕๖๔ ทําให้เข้าใจผิดว่าถูกเรียกเก็บภาษีย้อนหลัง อีกทั้งโครงการประเภทนี้เป็นโครงการระยะสั้น เป้าหมายคือการกระตุ้นเศรษฐกิจ จึงไม่ควรประเมินรายได้ภาษีในส่วนนี้ นั้น
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร ชี้แจงถึงกรณีดังกล่าว ดังนี้
๑. ในการประกอบกิจการในปี พ.ศ. ๒๕๖๓ ผู้ประกอบกิจการที่เป็นบุคคลธรรมดา ไม่ว่าจะประกอบกิจการที่เข้าร่วมโครงการของรัฐ หรือไม่ หากผู้ประกอบการมีรายได้ถึงเกณฑ์ที่กฎหมายกําหนด ก็มีหน้าที่ต้องนํารายได้มายื่นแบบแสดงรายการเพื่อเสียเงินได้บุคคลธรรมดาภายในวันที่ ๓๑ มีนาคม พ.ศ.๒๕๖๔ อย่างไรก็ดี กรมสรรพากรได้ขยายเวลาการยื่นแบบฯ จากวันที่ ๓๑ มีนาคม ๒๕๖๔ ไปเป็นวันที่ ๓๐ มิถุนายน ๒๕๖๔ เพื่อช่วยเหลือสภาพคล่องของผู้ประกอบการ
๒. กรมสรรพากรได้ทําการส่งจดหมายแจ้งเตือนผู้เงินได้ให้ยื่นแบบแสดงรายการเสียภาษีเงินได้ภายในเวลาที่กฎหมายกําหนดไม่ให้หลงลืม เพื่อผู้ประกอบการจะได้ไม่มีภาระเบี้ยปรับ เงินเพิ่ม กรณียื่นแบบภาษีเงินได้ล่าช้ากว่ากําหนด
๓. การเสียภาษีเงินได้บุคคลธรรมดาเป็นการประเมินตนเองของผู้ประกอบการ ซึ่งมีหน้าที่นํารายได้ที่ได้รับจากการประกอบการกิจการมายื่นเสียภาษีตามข้อเท็จจริง ส่วนพยานหลักฐานที่จะพิสูจน์การมีรายได้ ก็ขึ้นอยู่กับข้อเท็จจริงของการประกอบกิจการ เช่น ผู้ประกอบการที่จดทะเบียนภาษีมูลค่าเพิ่มต้องมีหลักฐาน การออกใบกํากับภาษี ใบเสร็จรับเงิน เป็นต้น สําหรับหลักฐานบัญชีเงินฝากธนาคาร เป็นเพียงข้อเท็จจริงหนึ่ง ที่จะทําให้ผู้ประกอบการรับรู้ถึงรายได้ของตนเองเท่านั้น นอกจากนั้นกรมสรรพากรได้พัฒนากระบวนการทางอิเล็กทรอนิกส์ในการจดทะเบียน ยื่นแบบภาษี ชําระภาษี และคืนภาษี ทุกขั้นตอนผ่านระบบ Tax from Home ซึ่งเป็นการช่วยอํานวยความสะดวกให้ผู้ประกอบการ ผ่านทางเว็บไซด์กรมสรรพากร www.rd.go.th
๔. กรมสรรพากร ขอยืนยันว่า การที่กรมฯ ส่งหนังสือไปแจ้งเตือนผู้ประกอบการ ไม่ได้มีเป้าหมายจะเรียกเก็บภาษีจากผู้ประกอบการที่เข้าร่วมโครงการของรัฐบาลโดยเฉพาะแต่อย่างใด แต่เป็นการแจ้งเตือนผู้ประกอบการว่าท่านมีเงินได้ถึงเกณฑ์ที่กฎหมายกําหนดและมีหน้าที่ต้องยื่นแบบฯ เท่านั้น และไม่ได้เป็นการประเมินภาษีแต่อย่างใด”
สอบถามเพิ่มเติมได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร.๑๑๖๑
กรมสรรพากร สํานักงานเลขานุการกรม
โทร. ๐ ๒๒๗๒ ๙๕๒๙-๓๐ โทรสาร ๐ ๒๖๑๗ ๓๓๒๔
หรือศูนย์สารนิเทศสรรพากร (RD Intelligence Center) โทร. ๑๑๖๑
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม ประชุมเรื่อง การผลักดันการใช้เทคโนโลยี ยานยนต์ไฟฟ้าสำหรับการขนส่งสาธารณะ กรณีรถไฟขับเคลื่อนด้วยระบบไฟฟ้า EV on Train ครั้งที่ 3
วันศุกร์ที่ 27 สิงหาคม 2564
นายศักดิ์สยาม ชิดชอบ รัฐมนตรีว่าการกระทรวงคมนาคม ประชุมเรื่อง การผลักดันการใช้เทคโนโลยี ยานยนต์ไฟฟ้าสําหรับการขนส่งสาธารณะ กรณีรถไฟขับเคลื่อนด้วยระบบไฟฟ้า EV on Train ครั้งที่ 3
การประชุมเรื่อง การผลักดันการใช้เทคโนโลยียานยนต์ไฟฟ้าสําหรับการขนส่งสาธารณะ กรณีรถไฟขับเคลื่อนด้วยระบบไฟฟ้า EV on Train ครั้งที่ 3 ในวันที่ 26 สิงหาคม 2564 เวลา 13.30 น. ด้วย Application “Zoom”
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานการประชุมเรื่อง การผลักดันการใช้เทคโนโลยียานยนต์ไฟฟ้าสําหรับการขนส่งสาธารณะ กรณีรถไฟขับเคลื่อนด้วยระบบไฟฟ้า EV on Train ครั้งที่ 3 ในวันที่ 26 สิงหาคม 2564 เวลา 13.30 น. ด้วย Application “Zoom” โดยมีผู้บริหารระดับสูงของกระทรวงคมนาคม พร้อมทั้ง นายชยธรรม์ พรหมศร ปลัดกระทรวงคมนาคม นายสรพงศ์ ไพฑูรย์พงษ์รองปลัดกระทรวงคมนาคม หัวหน้ากลุ่มภารกิจด้านการขนส่ง และผู้บริหารจากกรมการขนส่งทางราง (ขร.) กรมการขนส่งทางบก (ขบ.) สํานักงานนโยบายและแผนการขนส่งและจราจร (สนข.) และการรถไฟแห่งประเทศไทย (รฟท.) เข้าร่วมการประชุม
การประชุมครั้งนี้ เป็นการประชุมเพื่อดําเนินการติดตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่เร่งรัดการผลักดันการใช้เทคโนโลยียานยนต์ไฟฟ้าสําหรับการขนส่งสาธารณะ กรณีรถไฟขับเคลื่อนด้วยระบบไฟฟ้า EV on Train ซึ่งมีสาระสําคัญในการปรับปรุงแผนการนํารถไฟขับเคลื่อนด้วยระบบไฟฟ้า EV on Train ที่ใช้พลังงานไฟฟ้าจากแบตเตอรี่ที่ติดตั้งในตัวรถไฟมาใช้ในประเทศให้เร็วขึ้นจากแผนเดิม ปี 2568 เป็น ปี 2566 โดยในปี 2564 จะดําเนินการศึกษาและออกแบบรถไฟ EV ที่เหมาะสมกับประเทศไทย จากนั้นในปี 2565 จะเป็นการเตรียมการและดําเนินการดัดแปลงรถไฟ EV จากรถจักรเก่า และในปี 2566 ดําเนินการทดสอบรถไฟ EV ในศูนย์ทดสอบและทดลองวิ่งในเส้นทาง นอกจากนี้ยังได้ดําเนินการจัดทําแผนการดําเนินงาน นํารถไฟขับเคลื่อนด้วยระบบไฟฟ้า EV on Trainมาใช้ในประเทศไทย โดยมีแผนครอบคลุมตั้งแต่ปี 2564 จนถึง ปี 2576 โดยมีโครงการระยะสั้น ที่ทาง ขร. ร่วมกับ รฟท. สถาบันวิจัยและพัฒนาเทคโนโลยีระบบราง (องค์กรมหาชน) และสถาบันการศึกษา จะร่วมมือกันปรับปรุงรถจักรเก่า GEK หรือ Alsthom เป็นระบบ Battery Locomotive จํานวน 4 คัน ให้แล้วเสร็จในปี 2566 และโครงการจัดหารถจักรสับเปลี่ยน (Battery Shunting Locomotive) จํานวน 20 คัน ที่จะนํามาใช้งานภายในปี 2567
โดยนายศักดิ์สยาม ชิดชอบ รัฐมนตรีว่าการกระทรวงคมนาคมได้รับทราบ และมีข้อสั่งการเพิ่มเติม ดังนี้
1. ให้ ขร. และ รฟท. จัดทําแผนการดําเนินการและขั้นตอนในการนํารถไฟ EV on Train มาใช้ในประเทศไทยให้มีความชัดเจนและเป็นรูปธรรม รวมทั้งจัดหาทุนในการดําเนินการ
2. ให้ รฟท. ร่วมกับสถาบันการศึกษาทําการศึกษาวิจัยการนํารถไฟ EV on Train มาใช้สําหรับลากจูงขบวนรถไฟที่จะเข้ามาใช้สถานีกลางบางซื่อในระยะเร่งด่วน
3. ให้หน่วยงานผู้ให้บริการระบบรางที่ใช้พลังงานไฟฟ้าศึกษาความต้องการและการบริหารจัดการการใช้พลังงานไฟฟ้า เพื่อให้มีความคุ้มค่าและมีประสิทธิภาพสูงสุด โดยอาจพิจารณาการจัดสร้างโรงไฟฟ้าเพื่อจ่ายพลังงานไฟฟ้าที่ใช้ในการเดินรถ และส่วนที่เหลือสามารถนํามาจ่ายคืนไปยังระบบไฟฟ้า
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 25 – 31 มีนาคม 2565
วันศุกร์ที่ 1 เมษายน 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 25 – 31 มีนาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 25 – 31 มีนาคม 2565 พบการกระทําผิด จํานวน 410 คดี คิดเป็นเงินค่าปรับ 7.32 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 25 – 31 มีนาคม 2565) พบว่ามีการกระทําผิด จํานวน 410 คดี คิดเป็นเงินค่าปรับ 7.32 ล้านบาท โดยแยกเป็น สุรา จํานวน 228 คดี ค่าปรับ 1.72 ล้านบาท ยาสูบ จํานวน 133 คดี ค่าปรับ 3.62 ล้านบาท ไพ่ จํานวน 1 คดี ค่าปรับ 0.01 ล้านบาท น้ํามันและผลิตภัณฑ์น้ํามัน จํานวน 17 คดี ค่าปรับ 0.55 ล้านบาท น้ําหอม จํานวน 2 คดี ค่าปรับ 0.02 ล้านบาท รถจักรยานยนต์ จํานวน 18 คดี ค่าปรับ 0.33 ล้านบาท และสินค้าอื่น ๆ จํานวน 11 คดี ค่าปรับ 1.07 ล้านบาท โดยมีของกลางแยกเป็นน้ําสุรา จํานวน 1,118.745 ลิตร ยาสูบ จํานวน 47,864 ซอง ไพ่ จํานวน 35 สํารับ น้ํามันและผลิตภัณฑ์น้ํามัน จํานวน 14,832.000 ลิตร น้ําหอม จํานวน 640 ขวด รถจักรยานยนต์ จํานวน 21 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 31 มีนาคม 2565 พบว่ามีการกระทําผิด จํานวน 13,828 คดี คิดเป็นเงินค่าปรับ 256.35 ล้านบาท โดยแยกเป็น สุรา จํานวน 7,316 คดี ค่าปรับ 66.53 ล้านบาท ยาสูบ จํานวน 4,859 คดี ค่าปรับ 127.80 ล้านบาท ไพ่ จํานวน 238 คดี ค่าปรับ 2.27 ล้านบาท น้ํามันและผลิตภัณฑ์น้ํามัน จํานวน 366 คดี ค่าปรับ 18.20 ล้านบาท น้ําหอม จํานวน 68 คดี ค่าปรับ 3.17 ล้านบาท รถจักรยานยนต์ จํานวน 665 คดี ค่าปรับ จํานวน 15.56 ล้านบาท และสินค้าอื่น ๆ จํานวน 316 คดี ค่าปรับ 22.82 ล้านบาท โดยมีของกลางแยกเป็นน้ําสุรา จํานวน 99,654.420 ลิตร ยาสูบ จํานวน 2,774,201 ซอง ไพ่ จํานวน 15,2777 สํารับ น้ํามันและผลิตภัณฑ์น้ํามัน จํานวน 564,340.000 ลิตร น้ําหอม จํานวน 83,980 ขวด รถจักรยานยนต์ จํานวน 815 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/786-2565-25-31-2565-15
รัฐบาลไทย-ข่าวทำเนียบรัฐบาล-บขส. พร้อมตรึงราคาค่าโดยสาร และไม่หยุดเดินรถ
วันอาทิตย์ที่ 12 มิถุนายน 2565
บขส. พร้อมตรึงราคาค่าโดยสาร และไม่หยุดเดินรถ
แม้ได้รับผลกระทบจากราคาน้ํามันแพง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า จากสถานการณ์ราคาน้ํามันที่ปรับตัวสูงขึ้นอย่างต่อเนื่อง ยอมรับว่าได้ส่งผลกระทบต่อต้นทุนในการเดินรถ แต่ บขส. ไม่มีนโยบายหยุดเดินรถ และปรับขึ้นค่าโดยสาร เพื่อให้เป็นไปตามข้อสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้ บขส. ตรึงราคาค่าโดยสาร เพื่อบรรเทาความเดือดร้อนให้แก่ประชาชน ซึ่งที่ผ่านมา บขส. ได้จัดการเดินรถให้สอดคล้องกับความต้องการของผู้ใช้บริการ
โดยปัจจุบันเปิดให้บริการเดินรถในเส้นทางภาคตะวันออกเฉียงเหนือและภาคตะวันออก จํานวน 18 เส้นทาง ภาคเหนือ 14 เส้นทาง และภาคใต้ 15 เส้นทาง และในวันที่ 15 มิถุนายน 2565 บขส. เตรียมเปิดให้บริการในเส้นทางระหว่างประเทศ รวม 10 เส้นทางด้วย
ทั้งนี้ ภายหลังที่รัฐบาลมีนโยบายเปิดประเทศและผ่อนปรนมาตรการควบคุมการแพร่ระบาดของ COVID-19 ทําให้ประชาชนเริ่มกลับมาใช้บริการเพิ่มขึ้นประมาณ 30 %
ส่วนประเด็นที่ผู้ประกอบการรถร่วมฯ ประกาศจะหยุดวิ่ง หลังแบกรับต้นทุนน้ํามันไม่ไหวนั้น จากการตรวจสอบจํานวนเที่ยววิ่ง พบว่ายังคงวิ่งให้บริการปกติ และมีแนวโน้มเพิ่มมากขึ้น เนื่องจากในเดือนกรกฎาคมนี้ มีวันหยุดยาวต่อเนื่องหลายวัน
รัฐบาลไทย-ข่าวทำเนียบรัฐบาล-ชัยวุฒิ ชู PDPA สร้างความเชื่อมั่นแลกเปลี่ยนข้อมูลสนับสนุนภาคการเงินและเศรษฐกิจยุคใหม่
วันพฤหัสบดีที่ 23 มิถุนายน 2565
ชัยวุฒิ ชู PDPA สร้างความเชื่อมั่นแลกเปลี่ยนข้อมูลสนับสนุนภาคการเงินและเศรษฐกิจยุคใหม่
ชัยวุฒิ ชู PDPA สร้างความเชื่อมั่นแลกเปลี่ยนข้อมูลสนับสนุนภาคการเงินและเศรษฐกิจยุคใหม่
ในวันที่23มิ.ย. 2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมกล่าวเปิดงานและปาฐกถาหัวข้อ“PDPAกับเศรษฐกิจดิจิทัลและสถาบันการเงิน”ร่วมจัดโดยกระทรวงดิจิทัลเพื่อเศรษฐกิจและสังคมสมาคมสถาบันการเงินของรัฐและธนาคารอาคารสงเคราะห์และมีนายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมทําหน้าที่เลขาธิการคณะกรรมการคุ้มครองข้อมูลส่วนบุคคลร่วมบรรยายพิเศษในครั้งนี้ด้วย
โดยนายชัยวุฒิกล่าวว่าผมได้มาเปิดงานการสัมมนาให้ความรู้เรื่องกฎหมายคุ้มครองข้อมูลส่วนบุคคลหรือPDPAซึ่งวันนี้ทางธนาคารสถาบันการเงินภาครัฐ8แห่งก็ได้มารวมกันวัตถุประสงค์เพื่อให้เกิดความรู้ความเข้าใจในการนํากฎหมายPDPAไปใช้โดยเฉพาะในสถาบันการเงินภาครัฐขอเรียนว่าพี่น้องประชาชนไม่ต้องเป็นห่วงธนาคารสถาบันการเงินทุกแห่งมีการเก็บข้อมูลของลูกค้าของประชาชนอยู่แล้วและมีระบบป้องกันไม่ให้รั่วไหลซึ่งต้องมาทําความเข้าใจและอาจต้องมีการปรับปรุงระบบเพิ่มขึ้นตามกฎหมายเช่นการขอความยินยอมในการขอใช้ข้อมูลซึ่งตามกฎหมายการนําข้อมูลลูกค้าหรือประชาชนไปใช้ต้องมีการขอความยินยอมหรือการทําเรื่องของระบบรองรับการขอใช้สิทธิ์ของประชาชนในเรื่องข้อมูลเรื่องไซเบอร์ซีเคียวริตี้เรื่องการป้องกันการถูกโจมตีจากแฮกเกอร์โดยทั่วไปธนาคารไทยสถาบันการเงินของเรามีระบบป้องกันที่แข็งแกร่งอยู่แล้ว
แต่ก็จะมีอีกเรื่องหนึ่งที่จะเกิดขึ้นคือในอดีตจะมีการนําข้อมูลของลูกค้าของประชาชนที่มีบัญชีกับธนาคารหรือบัตรเครดิตหรือบริษัทประกันภัยประกันชีวิตถ้าข้อมูลนี้ได้ถูกนําไปใช้Telemarketingการโทรมาขายสินค้าเราจะเห็นว่าเมื่อก่อนมีคนโทรมาขายสินค้ากับเราอยู่ตลอดซึ่งก็ทําให้พี่น้องประชาชนเกิดความเดือดร้อนรําคาญตอนนี้หากไม่ขอความยินยอมก่อนใช้ข้อมูลเป็นการกระทําที่เข้าข่ายผิดกฎหมายPDPAข้อมูลของลูกค้าข้อมูลของประชาชนจะนําไปส่งต่อให้คนอื่นแล้วเอามาโทรขายสินค้าไม่ได้ต่อไป
“การนําPDPAมาใช้ส่งผลให้ประเทศไทยมีกฎหมายกฎระเบียบเป็นที่ยอมรับในระดับสากลส่งเสริมการทําธุรกิจการเงินระหว่างประเทศส่งเสริมการโอนเงินการแลกเปลี่ยนเงินการทําธุรกรรมทางการเงินระหว่างประเทศของไทยนับเป็นกลไกสําคัญสนับสนุนภาคการเงินและเศรษฐกิจยุคใหม่ของไทย”รัฐมนตรีชัยวุฒิกล่าว
***************
รัฐบาลไทย-ข่าวทำเนียบรัฐบาล-23 - 25 มิ.ย. นี้ ไทยเป็นเจ้าภาพการประชุมสุดยอดผู้นำสตรีโลก สะท้อนศักยภาพการจัดการประชุมของไทย สร้างงาน สร้างรายได้ ดีต่อเศรษฐกิจ
วันพุธที่ 22 มิถุนายน 2565
23 - 25 มิ.ย. นี้ ไทยเป็นเจ้าภาพการประชุมสุดยอดผู้นําสตรีโลก สะท้อนศักยภาพการจัดการประชุมของไทย สร้างงาน สร้างรายได้ ดีต่อเศรษฐกิจ
.....
อีกหนึ่งข่าวน่ายินดี! วันที่ 23 - 25 มิ.ย. 65 ประเทศไทยได้รับเกียรติเป็นเจ้าภาพจัดการประชุมสุดยอดผู้นําสตรีโลก 2565 (Global Summit of Women) ภายใต้หัวข้อหลัก “Women: Creating Opportunities in the New Reality” ณ กรุงเทพฯ สะท้อนความเชื่อมั่นของนานาประเทศในการส่งเสริมบทบาทสตรีของไทยในภาคธุรกิจและเศรษฐกิจ รวมถึงศักยภาพในอุตสาหกรรมไมซ์ (MICE) และการเป็นประเทศเป้าหมายในการจัดประชุมระดับนานาชาติ – การท่องเที่ยว
.
โดย พล.อ.ประยุทธ์ จันทร์โอชา นายกรัฐมนตรี และ รมว.กลาโหม จะเป็นประธานและกล่าวปาฐกถาพิเศษในพิธีเปิดการประชุมสุดยอดผู้นําสตรีโลก ในวันที่ 23 มิ.ย. 65 ซึ่งการประชุมดังกล่าวนับเป็นการประชุมระดับนานาชาติขนาดใหญ่ที่จัดขึ้นแบบ face-to-face ในรอบ 2 ปีของไทย และคาดว่าจะสร้างรายได้ให้ประเทศกว่า 80 ล้านบาท
.
สําหรับอุตสาหกรรม MICE ในไทย แม้ที่ผ่านมาจะได้รับผลกระทบจากสถานการณ์โควิด-19 แต่ในปี 2564 ยังคงสร้างรายได้กว่า 33.2 พันล้านบาท สร้างงานกว่า 46,000 ตําแหน่ง ซึ่งในปี 2565 นอกจากการประชุมสุดยอดผู้นําสตรีโลก อีกหนึ่งการประชุมสําคัญ คือ การประชุมผู้นําเขตเศรษฐกิจเอเปค 2022 (18 – 19 พ.ย. 65) ที่จะเป็นไฮไลท์ดึงดูดความสนใจของทั่วโลกมายังประเทศไทยได้
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รวอ.สุริยะ ให้สมาคมการค้าอุตสาหกรรมกัญชงไทยเข้าร่วมหารือ
วันจันทร์ที่ 25 ตุลาคม 2564
รวอ.สุริยะ ให้สมาคมการค้าอุตสาหกรรมกัญชงไทยเข้าร่วมหารือ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายวีระชัย ณ นคร ประธานกิตติมศักดิ์ สมาคมการค้าอุตสาหกรรม พร้อมด้วยคณะกรรมการสมาคม เข้าพบ
รวอ.สุริยะ ให้สมาคมการค้าอุตสาหกรรมกัญชงไทยเข้าร่วมหารือ
วันนี้ (25 ตุลาคม 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายวีระชัย ณ นคร ประธานกิตติมศักดิ์ สมาคมการค้าอุตสาหกรรมกัญชงไทย และนายพรชัย ปัทมินทร นายกสมาคมการค้าอุตสาหกรรมกัญชงไทย พร้อมด้วยคณะกรรมการสมาคม เข้าพบเพื่อหารือเกี่ยวกับ
การพัฒนาองค์ความรู้ การศึกษาและงานวิจัย เพื่อเปิดโลกทัศน์เกี่ยวกับกัญชง ชูจุดเด่นกัญชงด้านการแพทย์และการท่องเที่ยว เพื่อดันไทยสู่ฮับกัญชงเพื่ออุตสาหกรรม และหารือการเตรียมการจัดงาน Thailand International Hemp Forum & Expo 2022 เพื่อกระตุ้นเศรษฐกิจและดึงดูดเม็ดเงินจากต่างประเทศในปลายปี 2565 โดยมีนายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายจุลพงษ์ ทวีศรี รองปลัดกระทรวงอุตสาหกรรม และผู้บริหารกระทรวงอุตสาหกรรมเข้าร่วมด้วย ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-โฆษกรัฐบาลเผย เตรียมเป๋าตังค์ให้พร้อมรับโอนเงินรอบ 2 คนละครึ่งเฟส 3 ดีเดย์ 1 ต.ค.นี้ กิน ช้อป ใช้ ขยายจ่ายผ่าน Platform Delivery เริ่มต้น ต.ค. เตรียมกระตุ้นเศรษฐกิจไตรสมาสสุดท้าย
วันอาทิตย์ที่ 19 กันยายน 2564
โฆษกรัฐบาลเผย เตรียมเป๋าตังค์ให้พร้อมรับโอนเงินรอบ 2 คนละครึ่งเฟส 3 ดีเดย์ 1 ต.ค.นี้  กิน ช้อป ใช้ ขยายจ่ายผ่าน Platform Delivery เริ่มต้น ต.ค. เตรียมกระตุ้นเศรษฐกิจไตรสมาสสุดท้าย
โฆษกรัฐบาลเผย เตรียมเป๋าตังค์ให้พร้อมรับโอนเงินรอบ 2 คนละครึ่งเฟส 3 ดีเดย์ 1 ต.ค.นี้  กิน ช้อป ใช้ ขยายจ่ายผ่าน Platform Delivery เริ่มต้น ต.ค. เตรียมกระตุ้นเศรษฐกิจไตรสมาสสุดท้ายของปี 64 ขณะยอดมาตรการใช้จ่ายลดค่าครองชีพของรัฐ พุ่งกว่า 7.6 หมื่นล้าน
วันที่ 19 ก.ย.64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า รัฐบาลโดยกระทรวงการคลัง เตรียมโอนให้ประชาชนผู้มีสิทธิ์ที่ลงทะเบียนโครงการคนละครึ่ง ระยะที่ 3 รอบที่ 2 เริ่มวันที่ 1 ตุลาคม -31 ธันวาคม 2564 จํานวน 1,500 บาท โดยประชาชนสามารถใช้สิทธิโครงการคนละครึ่ง ระยะที่ 3 และโครงการยิ่งใช้ยิ่งได้ สั่งอาหารผ่าน Food Delivery Platform ตั้งแต่ต้นเดือนตุลาคม เป็นต้นไป เพื่ออํานวยความสะดวกให้กับประชาชนเข้าถึงบริการได้มากขึ้นสอดคล้องกับชีวิตวิถีใหม่ New Normal และสถานการณ์การแพร่ระบาดของโรคโควิด-19 กระตุ้นเศรษฐกิจในการจับจ่ายใช้สอยของประชาชนในไตรมาสที่ 4 ระหว่างเดือนตุลาคม - ธันวาคม ของปี 2564 ให้ขยายตัวมากขึ้น เป็นไปตามนโยบายของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในการช่วยเหลือบรรเทาภาระประชาชนและกระตุ้นเศรษฐกิจในช่วงโควิด-19 โดยต้องการดูแลประชาชนทุกกลุ่ม เพื่อเศรษฐกิจไทยเดินหน้าต่อไป
นายธนกร กล่าวต่อว่า สําหรับมาตรการเยียวยาและการฟื้นฟูเศรษฐกิจในประเทศ ทั้งโครงการคนละครึ่ง เฟส 3 เพิ่มกําลังซื้อในบัตรสวัสดิการแห่งรัฐ โครงการยิ่งใช้ยิ่งได้ และโครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษนั้น ยอดการใช้จ่ายของแต่ละโครงการ ขณะนี้ผู้ใช้สิทธิสะสมรวม 38.9 ล้านคน ยอดใช้จ่าย สะสม รวม 76,480.9 ล้านบาท แบ่งเป็น 1) โครงการคนละครึ่ง เฟส 3 มีผู้ใช้สิทธิสะสม 24.18 ล้านคน ยอดใช้จ่ายสะสม 65,881.5 ล้านบาท แบ่งเป็นส่วนที่ประชาชนจ่ายสะสม 33,509.7 ล้านบาท และรัฐร่วมจ่ายสะสม 32,371.9 ล้านบาท 2) โครงการยิ่งใช้ยิ่งได้ มีผู้ใช้สิทธิสะสม 74,956 คน ยอดใช้จ่ายสะสม 2,115 ล้านบาท และยอดใช้จ่ายด้วย e-voucher สะสม 86 ล้านบาท 3) โครงการเพิ่มกําลังซื้อให้แก่ผู้มีบัตรสวัสดิการแห่งรัฐ มีผู้ใช้สิทธิสะสม 13.53 ล้านคน ยอดใช้จ่ายสะสม 7,852.8 ล้านบาท และ 4) โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ มีผู้ใช้สิทธิสะสม 1.12 ล้านคน ยอดใช้จ่ายสะสม 545.6 ล้านบาท
“ขณะนี้โครงการคนละครึ่งเฟส 3 มีผู้ได้รับสิทธิแล้ว 26 กว่าล้านราย และมีจํานวนผู้ใช้สิทธิประมาณ 24 ล้านราย โดยล่าสุด (17 ก.ย.64) สิทธิคงเหลือโครงการคนละครึ่งระยะ 3 อยู่ประมาณ 1 ล้านสิทธิ จึงอยากเชิญชวนประชาชนผู้ที่ไม่เคยรับสิทธิ สามารถลงทะเบียนโครงการคนละครึ่งระยะที่ 3 ได้จนกว่าสิทธิจะเต็ม ผ่านทางแอพพลิเคชันเป๋าตัง และเว็บไซต์ www.คนละครึ่ง.com ” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-“ผู้ช่วย รมต. นราพัฒน์” เข้าร่วมการประชุมระดับรัฐมนตรีเกษตรเบอร์ลิน ครั้งที่ 14 (14th Berlin Agriculture Minister’s Conference)
วันพฤหัสบดีที่ 3 กุมภาพันธ์ 2565
“ผู้ช่วย รมต. นราพัฒน์” เข้าร่วมการประชุมระดับรัฐมนตรีเกษตรเบอร์ลิน ครั้งที่ 14 (14th Berlin Agriculture Minister’s Conference)
“ผู้ช่วย รมต. นราพัฒน์” เข้าร่วมการประชุมระดับรัฐมนตรีเกษตรเบอร์ลิน ครั้งที่ 14 (14th Berlin Agriculture Minister’s Conference)
เมื่อวันที่ 28 มกราคม 2565 ดร. เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบหมายให้นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ เข้าร่วมการประชุมระดับรัฐมนตรีเกษตรเบอร์ลิน ครั้งที่ 14 (14th Berlin Agriculture Minister’s Conference) ผ่านการประชุมออนไลน์ลักษณะเสมือนจริง (Virtual Event) โดยการประชุมระดับรัฐมนตรีเกษตรฯ ประจําปี 2565 นี้ มีรัฐมนตรีเกษตรจาก 68 ประเทศ และผู้บริหารจากองค์กรระหว่างประเทศ 11 หน่วยงาน หารือภายใต้หัวข้อ “การใช้ที่ดินอย่างยั่งยืน : ความมั่นคงด้านอาหารเริ่มต้นจากดิน” (Sustainable Land Use: Food Security Starts with the soil) ที่เน้นย้ําความสําคัญของดินที่มีต่อความมั่นคงทางอาหารและประเด็นกิจกรรมที่สําคัญอันนําไปสู่การพลิกโฉมระบบอาหารสู่เป้าหมายการพัฒนาที่ยั่งยืนในปี 2030
กระทรวงอาหารและเกษตรแห่งสหพันธ์สาธารณรัฐเยอรมนี ในฐานะประเทศเจ้าภาพ ได้ประชาสัมพันธ์ถ้อยแถลงจากรัฐมนตรีเกษตรประเทศต่างๆ ผ่านทางเว็บไซต์ของ GFFA หรือ https://www.gffa-berlin.de/en/ ถ้อยแถลงผู้แทนไทย โดยนายนราพัฒน์ฯ แสดงเจตนารมณ์และสนับสนุนการทํางานภายใต้กรอบความร่วมมือนานาชาติ โดยเฉพาะกรอบอนุสัญญาสหประชาชาติว่าด้วยการต่อต้านการแปรสภาพเป็นทะเลทราย (United Nations Convention to Combat Desertification: UNCCD) และนําเสนอผลการดําเนินงานของกรมพัฒนาที่ดินที่เกี่ยวข้องกับประเด็นสําคัญของแถลงการณ์ร่วมรัฐมนตรีเกษตรฯ การนําหลักการของการบรรลุความสมดุลของการจัดการทรัพยากรดินมาผนวกเข้ากับตัวชี้วัดของเป้าหมายการพัฒนาที่ยั่งยืน เพื่อกําหนดมาตรการในระดับพื้นที่ ใช้ระบบ Agri-Map เพื่อกําหนดพื้นที่ปลูกพืชเศรษฐกิจตามชั้นความเหมาะสมของดิน การประสานองค์ความรู้ และความร่วมมือทุกภาคส่วน จาก “เครือข่ายหมอดินอาสาของไทย” สู่ “โครงการหมอดินโลก” ขององค์การอาหารและการเกษตรแห่งสหประชาชาติ (FAO) และสมัชชาความร่วมมือดินโลก (GSP) รวมทั้งการสนับสนุนกิจกรรมและที่ตั้งของ “ศูนย์ความเป็นเลิศด้านการวิจัยดินแห่งภูมิภาคเอเชีย (CESRA)” ของรัฐบาลไทย
นายนราพัฒน์ฯ ร่วมรับรองแถลงการณ์ (Communique) สําหรับการประชุมระดับรัฐมนตรีเกษตรเบอร์ลิน ครั้งที่ 14 ซึ่งรัฐมนตรีเกษตรฯ เห็นชอบกิจกรรมร่วมกัน ได้แก่ การลดมลพิษในดิน การจัดการน้ํา การสนับสนุนนโยบายเพื่อการจัดการที่ดินและดินอย่างยั่งยืน การลดการปิดทับหน้าดิน การป้องกันการเสื่อมสภาพของดิน การลดการตัดไม้ทําลายป่า การส่งเสริมการวิจัยและนวัตกรรม การสนับสนุนการใช้เทคโนโลยีและดิจิทัล การอบรมและให้คําแนะนําแก่เกษตรกร และการตระหนักรู้ความสําคัญของดิน รวมถึงการเข้าถึงที่ดิน และติดตามความคืบหน้าของการดําเนินการในการประชุม GFFA ในปี 2567ต่อไป
นายนราพัฒน์ฯ กล่าวในตอนท้ายว่า ประเทศไทยเน้นย้ําการบริหารจัดการดินให้สมบูรณ์ และพร้อมให้ความร่วมมือกับหุ้นส่วนเพื่อการพัฒนาในทุกระดับ อาทิ UNCCD, FAO, CFS และ GSP เพื่อนําไปสู่ระบบอาหารที่ยั่งยืน และเกิดผลเป็นรูปธรรมต่อไป
รัฐบาลไทย-ข่าวทำเนียบรัฐบาล-เริ่มวันนี้ สลากดิจิทัลขายเพิ่มเป็น 7.1 ล้านใบ ปรับรูปแบบสลากงวด 1 ส.ค. ป้องกัน “สลากทิพย์”
วันอาทิตย์ที่ 17 กรกฎาคม 2565
เริ่มวันนี้ สลากดิจิทัลขายเพิ่มเป็น 7.1 ล้านใบ ปรับรูปแบบสลากงวด 1 ส.ค. ป้องกัน “สลากทิพย์”
เริ่มวันนี้ สลากดิจิทัลขายเพิ่มเป็น 7.1 ล้านใบ ปรับรูปแบบสลากงวด 1 ส.ค. ป้องกัน “สลากทิพย์”
วันนี้(17ก.ค.65)นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยถึงการดําเนินการตามข้อสั่งการนายกรัฐมนตรีพล.อ.ประยุทธ์จันทร์โอชาที่ให้ทุกหน่วยงานร่วมกันบูรณาการในการแก้ไขปัญหาการจําหน่ายสลากกินแบ่งรัฐบาลเกินราคาซึ่งในส่วนของการดําเนินการจําหน่ายสลากดิจิทัลราคา80บาทถือได้ว่าประสบความสําเร็จอย่างมากโดยในงวดประจําวันที่1ส.ค. 65นี้สํานักงานสลากกินแบ่งรัฐบาลจะจําหน่ายสลากเพิ่มเป็น7,167,500ใบเพิ่มจากเดิมที่มี5.1ล้านใบเพื่อให้สอดคล้องกับปริมาณความต้องของผู้ซื้อจะเปิดจําหน่ายสลากผ่านแอพพลิเคชันเป๋าตังตั้งแต่6โมงเช้าของวันที่17ก.ค.65เป็นต้นไปทั้งนี้งวดที่ผ่านมามีการจําหน่ายสลากหมดในเวลาไม่ถึง2วันและพบว่าสลากจํานวน5ล้านกว่าใบนั้นมาจากผู้ซื้อประมาณ9แสนคนเฉลี่ยคนหนึ่งซื้อ5-6ใบและไม่ปรากฏการซื้อแบบกระจุกตัวจนผิดสังเกตอีกทั้งไม่พบผู้ค้ารายใหญ่ขายสลากดิจิทัลมีเพียงรายย่อยที่โพสต์ขายเกินราคา80บาทซึ่งเจ้าหน้าที่ตํารวจก็ได้จับกุมดําเนินคดีแล้วอนึ่งในเดือนส.ค.นี้กองสลากฯได้เพิ่มจุดจําหน่าย“โครงการสลาก80”จากที่มีอยู่ขณะนี้754จุดทั่วประเทศเป็น1,077จุด
นางสาวรัชดากล่าวเพิ่มเติมว่ากองสลากฯฝากเตือนประชาชนอย่าซื้อสิทธิสลากดิจิทัลต่อจากผู้อื่นเพราะในระบบการจําหน่ายสลากดิจิทัลจะบันทึกชื่อผู้ซื้อไว้อย่างชัดเจนสลากจึงเป็นกรรมสิทธิของผู้ซื้อที่เป็นเจ้าของบัญชีแอปเป๋าตังเท่านั้นดังนั้นเมื่อถูกรางวัลเงินรางวัลจะโอนเข้าบัญชีผู้ซื้อไม่สามารถโอนสิทธิเปลี่ยนมือการขึ้นรางวัลไปให้บุคคลอื่นได้หรือกรณีมารับสลากฯที่สํานักงานฯก็จะต้องใช้ชื่อผู้ซื้อยืนยันตัวตนในการมารับสลากฯดังนั้นถ้าใครหลงเชื่อซื้อสลากดิจิทัลที่มีการนํามาประกาศขายต่อหากถูกรางวัลอาจเกิดปัญหาตามได้
ส่วนกรณี“สลากทิพย์”หรือการนํารูปภาพสลากฯไปโพสต์จําหน่ายโดยปกปิดสาระสําคัญบนใบสลากทําให้ไม่สามารถตรวจสอบได้ว่าเป็นสลากที่ถูกนําไปวนขายหลายทอดโดยไม่มีสลากจริงรวมถึงการปลอมแปลงตัวเลขไปหลอกขายซึ่งสํานักงานสลากฯได้เร่งแก้ไขปัญหาดังกล่าวโดยสลากงวดวันที่1ส.ค. 65เป็นต้นไปจะมีการปรับรูปแบบกล่าวคือข้อมูลบนใบสลากจากเดิม"ชุดที่"จะอยู่ใต้"งวดวันที่"ปรับเปลี่ยนเป็นพิมพ์หมายเลข"ชุดที่"เพิ่มโดยพิมพ์ทับลงบน"งวดวันที่"ซึ่งจะทําให้เห็นเลขชุดได้อย่างชัดเจนในตําแหน่งเดียวกับงวดวันที่ซึ่งเป็นส่วนที่ผู้โพสต์ขายจะต้องเปิดเผยให้ผู้ซื้อเห็นได้อย่างชัดเจนอยู่แล้วนอกเหนือจากหมายเลขบนใบสลากเมื่อผู้ซื้อสลากทราบหมายเลขชุดก็จะสามารถตรวจสอบได้ว่าสลากฉบับนั้นๆได้ถูกนําไปขายที่อื่นด้วยหรือไม่นอกจากนี้ยังเป็นการป้องกันการปลอมแปลงบนใบสลากแล้วนําไปหลอกขายให้กับประชาชนอีกด้วย
—————-
รัฐบาลไทย-ข่าวทำเนียบรัฐบาล-ดีอีเอส วอนอย่าหลงเชื่อข่าวทำแบบสอบถามแลกเงินหมื่น
วันเสาร์ที่ 20 สิงหาคม 2565
ดีอีเอส วอนอย่าหลงเชื่อข่าวทําแบบสอบถามแลกเงินหมื่น
ดีอีเอส วอนอย่าหลงเชื่อข่าวทําแบบสอบถามแลกเงินหมื่น
กระทรวงดิจิทัลฯวอนประชาชนหยุดหลงเชื่อเฟคนิวส์ตอบแบบสอบถามแลกเงินหมื่นส่องสถานการณ์ข่าวปลอมรอบสัปดาห์ล่าสุดพบติด2อันดับในท็อป10ข่าวปลอมที่คนสนใจมากสุด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่12-18ส.ค. 65จากการประสานงานของศูนย์ต่อต้านข่าวปลอมไปยังหน่วยงานที่เกี่ยวข้องมีข่าวที่ได้รับผลการตรวจสอบกลับมาแล้ว67เรื่องในจํานวนนี้พบว่าข่าวปลอมที่ติดกระแสความสนใจของคนส่วนใหญ่เกาะกลุ่มอยู่ที่เรื่องการเงินถึง9เรื่องจากการจัดอันดับข่าวคนสนใจมากสุด
สําหรับข่าวปลอมที่มีคนสนใจสูงสุด10อันดับในรอบสัปดาห์ล่าสุดนี้ได้แก่อันดับ1เรื่องPTT Company Limitedเชิญชวนให้ตอบแบบสอบถามเพื่อได้รับเงินจํานวน10,000บาทอันดับ2เพจปล่อยเงินกู้ธนาคารกรุงไทยอันดับ3ธ.กรุงไทยธ.ออมสินพร้อมอีก6ธนาคารไทยร่วมมือปล่อยสินเชื่อPiggybankให้กู้10,000บาทผ่อน660บาท/เดือนอันดับ4ไปรษณีย์ไทยเชิญชวนตอบแบบสอบถามเพื่อได้รับเงินจํานวน10,000บาทอันดับ5ตลาดหลักทรัพย์แห่งประเทศไทยเปิดลงทุนเทรนหุ้นเริ่มต้น1,000บาทได้รับผลตอบแทนสูง18,000บาท/เดือน
อันดับ6ธ.กรุงไทยธ.ออมสินปล่อยสินเชื่อเพื่อคุณสูงสุด500,000บาทผ่านWWW .สินเชื่อเพื่อคุณ. NETและไลน์อันดับ7แอปพลิเคชันเป๋าตังให้ยืม45,000บาทติดต่อผ่านไลน์อันดับ8เพจบนFacebookและLineเชิญชวนเปิดพอร์ตลงทุนรับปันผลสูงเกี่ยวข้องกับก.ล.ต.อันดับ9ข้าวสุกที่แช่ตู้เย็นส่งผลดีต่อระดับน้ําตาลในเลือดมากกว่าข้าวหุงสุกใหม่และอันดับ10ออมสินเปิดให้กู้สินเชื่อไทรทองอเนกประสงค์ ผ่านไลน์วงเงิน5,000 - 300,000บาทได้ทุกอาชีพ
“น่าเป็นห่วงที่ยังมีคนสนใจและหลายคนหลงเชื่อข่าวปลอมที่เกี่ยวกับการแจกเงินกู้ง่ายหลอกลงทุนส่งผลให้สัปดาห์ล่าสุดข่าวประเด็นเหล่านี้เกาะกลุ่มอยู่ในท็อป10ข่าวที่มีคนสนใจมากสุดถึง9ข่าวขณะที่ข่าวสุขภาพซึ่งเคยมาแรงกลับติดอันดับมาแค่1ข่าวจึงอยากฝากประชาชนผู้บริโภคข้อมูลข่าวสารผ่านโซเชียลตระหนักว่าอะไรที่ดูดีเกินจริงหรือให้เงินง่ายๆย่อมไม่มีอยู่จริงอย่าหลงเชื่อหรือส่งต่อและสามารถแจ้งเบาะแสข่าวปลอมเหล่านี้มาที่ช่องทางต่างๆของศูนย์ต่อต้านข่าวปลอมเพื่อประสานงานตรวจสอบนําข้อเท็จจริงมาเผยแพร่ต่อไป”นางสาวนพวรรณกล่าว
ทั้งนี้อยากขอความร่วมมืออย่างต่อเนื่องจากประชาชนช่วยกันแก้ไขปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
*****************
รัฐบาลไทย-ข่าวทำเนียบรัฐบาล-รฟท. เปิดให้บริการขบวนรถดีเซลราง เส้นทางสายใต้ เชื่อมต่อการเดินทาง (feeder) รถไฟชานเมืองสายสีแดง และรถไฟฟ้าสายสีน้ำเงิน
วันอังคารที่ 31 พฤษภาคม 2565
รฟท. เปิดให้บริการขบวนรถดีเซลราง เส้นทางสายใต้ เชื่อมต่อการเดินทาง (feeder) รถไฟชานเมืองสายสีแดง และรถไฟฟ้าสายสีน้ําเงิน
ส่งเสริมระบบขนส่งสาธารณะ และการประหยัดพลังงาน เริ่ม 1 มิ.ย.
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่การรถไฟฯ ได้เปิดให้บริการโครงการระบบรถไฟชานเมืองสายสีแดงช่วงบางซื่อ - รังสิต และบางซื่อ - ตลิ่งชัน ซึ่งปัจจุบันมีผู้ใช้บริการจํานวนมากและมีแนวโน้มเพิ่มขึ้นอย่างต่อเนื่อง ดังนั้น เพื่อเป็นการเพิ่มความสะดวกในการเดินทางแก่ประชาชนผู้ใช้บริการ
รฟท.จึงได้เปิดให้บริการขบวนรถดีเซลรางชานเมือง (Feeder) ในเส้นทางสายใต้ เพื่ออํานวยความสะดวกเชื่อมต่อการเดินทางกับเส้นทางรถไฟฟ้า และระบบคมนาคมขนส่งอื่น ในพื้นที่ปริมณฑลถึงกรุงเทพฯ
ซึ่งเป็นการช่วยสนับสนุนนโยบายของกระทรวงคมนาคม และรัฐบาล ในการส่งเสริมให้ประชาชนใช้ระบบขนส่งสาธารณะมากขึ้น เพื่อประหยัดการใช้น้ํามันและพลังงาน ตลอดจนยังกําหนดอัตราค่าโดยสารราคาพิเศษ เพื่อลดภาระค่าครองชีพให้กับประชาชน สําหรับผู้โดยสารกรณีขึ้น - ลงที่สถานีชุมทางตลิ่งชันเพื่อเดินทางเชื่อมต่อกับรถไฟชานเมืองสายสีแดง เริ่มให้บริการตั้งแต่วันที่ 1 มิถุนายน 2565 เป็นต้นไป
ทั้งนี้ ขบวนรถดีเซลรางชานเมือง (Feeder) เส้นทางสายใต้ เป็นขบวนรถระยะสั้น (ไป-กลับ) ระยะทางไม่เกิน 50 กิโลเมตรต่อเที่ยว มีเส้นทางระหว่างสถานีธนบุรี-ตลิ่งชัน - นครปฐม (สายใต้) เปิดให้บริการ 20 ขบวนต่อวัน สามารถเดินทางเชื่อมต่อไปยังโครงการระบบรถไฟชานเมืองสายสีแดงที่สถานีชุมทางตลิ่งชัน และจุดเชื่อมต่อรถไฟฟ้าสายสีน้ําเงินที่สถานีจรัญสนิทวงศ์ รวมทั้งระบบขนส่งสาธารณะอื่นๆ ได้อย่างสะดวก ประหยัด และปลอดภัย
นอกจากนี้รฟท. ได้กําหนดอัตราค่าโดยสารพิเศษสําหรับผู้โดยสารกรณีขึ้น-ลงที่สถานีชุมทางตลิ่งชันเพื่อเดินทางเชื่อมต่อกับรถไฟชานเมืองสายสีแดง ลดราคาค่าตั๋วโดยสารจากอัตราค่าโดยสารปกติร้อยละ 50 ดังนี้
- เดินทางจากสถานีนครปฐม-ชุมทางตลิ่งชัน อัตราค่าโดยสาร 20 จากราคาเดิม 40 บาท
- เดินทางจากสถานีธนบุรี-ชุมทางตลิ่งชัน อัตราค่าโดยสาร 10 บาท จากราคาเดิม 20 บาท
รวมทั้ง ได้ปรับเวลาขบวนรถธรรมดาและขบวนรถชานเมือง จํานวน 4 ขบวน ประกอบด้วย ขบวนรถธรรมดาที่ 260 (น้ําตก - ธนบุรี) ขบวนรถชานเมืองที่ 351/352 (ธนบุรี - ราชบุรี - ธนุบรี) และขบวนรถชานเมืองที่ 356 (สุพรรณบุรี - กรุงเทพ) เพื่อให้เวลามีความเหมาะสมกับขบวนรถดีเซลรางชานเมือง (Feeder) ช่วงสถานีนครปฐม - ตลิ่งชัน - ธนบุรี อีกด้วย
สําหรับผู้โดยสารที่มีความประสงค์จะเดินทางโดยรถดีเซลรางชานเมือง (Feeder) สามารถตรวจสอบเส้นทางและสอบถามรายละเอียดเพิ่มได้ที่ศูนย์บริการลูกค้าสัมพันธ์ หมายเลขโทรศัพท์1690 ตลอด 24 ชั่วโมง หรือ เฟซบุ๊ก แฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-รมว.ยุติธรรม ประชุมติดตามการดำเนินงานของหน่วยงานในสังกัดกระทรวงยุติธรรม ผ่านระบบการประชุมทางไกล (Video Conference)
วันพฤหัสบดีที่ 23 กันยายน 2564
รมว.ยุติธรรม ประชุมติดตามการดําเนินงานของหน่วยงานในสังกัดกระทรวงยุติธรรม ผ่านระบบการประชุมทางไกล (Video Conference)
รมว.ยุติธรรม ประชุมติดตามการดําเนินงานของหน่วยงานในสังกัดกระทรวงยุติธรรม ผ่านระบบการประชุมทางไกล (Video Conference)
ในวันพุธที่ ๒๒ กันยายน ๒๕๖๔ เวลา ๐๙.๓๐ น. ณ ห้องประชุม ๑๐ - ๐๑ ชั้น ๑๐ อาคารกระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๔/๒๕๖๔ โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม พร้อมด้วยคณะผู้บริหารของหน่วยงานในสังกัดกระทรวงยุติธรรม เข้าร่วมฯ
โดยที่ประชุมได้รับทราบรายงานผลการเบิกจ่ายงบประมาณกระทรวงยุติธรรม การจัดหาวัคซีนและเวชภัณฑ์ในการป้องกันและรักษาผู้ต้องขัง การเตรียมความพร้อมในการบังคับใช้ประมวลกฎหมายยาเสพติด และความคืบหน้าร่างพระราชบัญญัติป้องกันการกระทําผิดซ้ําของผู้กระทําผิดคดีอุกฉกรรจ์ ที่ใช้ความรุนแรง พ.ศ. .... รวมทั้งหารือแนวทางการขับเคลื่อนงานในภารกิจด้านต่าง ๆ ของหน่วยงานในสังกัดกระทรวงยุติธรรม